ທະຫານເກົາຫຼີໃຕ້ ຍິງປືນໃສ່ ເຮືອບິນໂດຍສານ
ເຈົ້າໜ້າທີ່ເວົ້າວ່າ ທະຫານເກົາຫຼີໃຕ້ ຍິງປືນຍາວ ໃສ່ເຮືອບິນໂດຍສານ ທີ່ພວມເວີ່ນລົງຈອດ
ພວກເຈົ້າໜ້າທີ່ກ່າວໃນວັນເສົາມື້ນີ້ວ່າ ທະຫານເກົາຫຼີໃຕ້ໄດ້ຍິງປືນໃສ່ເຮືອບິນໂດຍສານລຳ ນຶ່ງທີ່ບັນທຸກຜູ້ໂດຍສານແລະພະນັກງານປະຈຳເຮືອບິນ 119 ຄົນ ຍ້ອນຄິດວ່າມັນເປັນເຮືອ ບິນລົບຂອງເກົາຫຼີເໜືອ ທະຫານມາຣີນເກົາຫຼີໃຕ້ທີ່ປະຈຳການຢູ່ເກາະ Gyodong ທີ່ຕັ້ງຢູ່ແຄມທະເລທາງກໍ້າຕາເວັນ ຕົກຂອງເກົາຫຼີໃຕ້ໄດ້ຍິງປືນຍາວ K-2 ຊຶ່ງມີລັກສະນະຄ້າຍຄືກັນກັບປືນ M-16 ໃສ່ເຮືອບິນ ຂອງສາຍການບິນ ASIANA ທີ່ພວມບິນເວີ່ນລົງຈອດຢູ່ສະໜາມບິນ Incheon ໃນກຸງໂຊລ ໃນວັນມື້ວັນສຸກວານນີ້ ເຮືອບິນໂດຍສານລຳດັ່ງກ່າວ ພວມຢູ່ໃນຖ້ຽວບິນໄປແຕ່ປະເທດຈີນແລະບໍ່ໄດ້ຮັບຄວາມເສຍ ຫາຍໃດໆ ຍ້ອນບໍ່ໄດ້ຢູ່ໃນລັດສະໝີຂອງປືນຍາວດັ່ງກ່າວ ພວກເຈົ້າໜ້າທີ່ກ່າວວ່າ ການລະດົມຍິງໃສ່ເຮືອບິນໂດຍສານທີ່ວ່ານີ້ ໃຊ້ເວລາປະ ມານ 10 ນາທີໂດຍທີ່ທະຫານທັງ 2 ຄົນໄດ້ຍິງປືນທັງໝົດປະມານ 99 ລູກ